Stokksvatn

Stokksvatn er en innsjø mellom Nonheia i Nissedal kommune og Vågdalsfjellet i Åmli kommune. Sjøen har et ganske beskjedent nedbørfelt, og utløp mot sør gjennom Drangane og Karlsåna til Nidelva.

Vatnet er forbundet med og ligger på samme nivå som Midtvatn i nord, og NVE regner dette som ett vannareal. Fra nordenden av Midtvatn er det bare 20-30 meter til Kjørull, som ligger knappe to meter høyere. Her er det en gammel dam som ved fløtning slapp vann fra Kjørull til Midtvatn og Stokksvatn. 

På 1980-tallet forelå det planer om oppdemming av Stokksvatn for kraftformål. Det var da tenkt å anlegge kanal mellom Kjørull og Stokksvatn, og føre vannet i tunnell til nytt kraftverk ved Øy. Disse planene er ikke realisert.

Referanser 

Innsjøer i Nissedal
Innsjøer i Åmli